OpenLLM-France/wikimedia huggingface dataset:
# Bellenglise

Bellenglise és un municipi francès del departament de l'Aisne, als Alts de França Forma part de la Communauté de communes du Pays du Vermandois.

## Història

Fou escenari de combats violents el 28 d'agost de 1914, durant la Primera Guerra Mundial. Les línies franceses van cedir davant l'ofensiva alemanya. Hi va haver un batalló sencer fet presoner (1000 homes) i molts morts i ferits.

## Geografia

El poble està situat a 9 quilòmetres al nord-oest de Saint-Quentin, la ciutat més important.

## Administració

L'alcalde, des de 2008, és en Vincent Duquenne.

## Demografia

* 1962: 276 habitants.
* 1982: 479 habitants.
* 1990: 441 habitants.
* 1999: 410 habitants.
* 2007: 389 habitants.
* 2008: 386 habitants.

## Llocs i monuments

* Cementiri municipal, amb el seu apartat militar, a on hi ha inhumats els soldats "morts per la França".

## Notes

* ↑ « PDF Recensement de la population de l'Aisne au 1er janvier 2008». [Consulta: 31 desembre 2010].

## Enllaços externs

* Bellenglise a la web de l'Institut géographique national(francès)
* Bellenglise a la web de l'Insee Arxivat 2012-06-09 a Wayback Machine.(francès)
* Clochers.org(francès)
# Biografisch Portaal

El Portal biogràfic dels Països Baixos (en neerlandès Biografisch Portaal Nederland) abreujat com a BioPort o BPN és un web de l'Institut Huygens d'Història dels Països Baixos (Huygens ING) que fa la funció de registre d'autoritat sobre la història dels Països Baixos. Segons la premsa al moment del seu llançament és una mena de «mausoleu digital».
El març 2015 ja conté més de 125.641 biografies sobre 80.133 neerlandesos: persones que van néixer als Països Baixos o que hi van tenir un paper important. No accepta dades de persones viues i només publica dades de persones que van tenir una paper als Països Baixos, el que vol dir el territori que a l'època de l'activitat major de la persona pertanyia a l'estat. El registre continua creixent per noves institucions que s'hi afilien i per projectes concrets, com per exemple artistes o dones famoses, un grup fins fa poc negligit als repertoris biogràfics tradicionals.
El BPN és una iniciativa de la Fundació Biografisch Portaal van Nederland nascuda el 2010 de la col·laboració del Biografie Instituut, CBG, Huygens ING, IISG, NA, OGC, PDC i el Despatx nacional de documentació de la història de l'art (RKD).

## Referències

* ↑ Nota de premsa sobre el llançament del web (neerlandès) febrer del 2010
* ↑ «Bekende Nederlanders in digitaal mausoleum» (en neerlandès). NRC, 16 febrer 2010 (2010-02-16).
* ↑ Kloek, Els «Natuurlijk was Kenau een heldin» (en neerlandès). Trouw, 20 octubre 2012 (2012-10-20). «Vrouwen zijn goeddeels afwezig in de geschiedenisboeken. Ten onrechte, vindt historica Els Kloek. Zij vond 1001 Nederlandse vrouwen die volgens haar een plaats verdienen in onze collectieve herinnering. (La majoria de les dones són ignorades pels llibres de història. Això és injust, diu la historiadora Els Kloek que va recercar 1001 dones neerlandeses que mereixen un espai a la nostra memòria collectiva.)»
# Bosc dels Quadrells

El bosc dels Quadrells és una pineda del municipi de la Molsosa, comarca del Solsonès situada a llevant del nucli dels Quadrells.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Bosc dels Mikea

El bosc dels Mikea és una zona de bosc espès del sud-oest de Madagascar on viuen els Mikea, un subclan dels Sakalava, que tenen una vida oculta.

## Localitat

Al nord, el bosc dels Mikea fa frontera amb el riu Magoky, a prop de la ciutat de Marombe i al sud amb el riu Fiherenana, a prop de la ciutat de Manombo Sud. A l'oest, el bosc dels Mikea s'estén fins a la costa on viuen els Vezo, i a l'est fins a la carretera nacional 9. Pertany a les zones boscoses suculentes de Madagascar, una de les ecoregions més seques de l'illa. Plou molt poc, menys de 600 mm l'any i a la costa menys de 400 mm. Al Bosc dels Mikea es troben el llac salat d'Ihotry i alguns llacs d'aigua salada. El sòl es compon de sorra no compactada. Tots aquests factors en fan un ecosistema únic.

## Amenaça

El bosc dels Mikea és un hàbitat important per a molts animals, però no està protegit. La zona és afectada per l'artigatge i la producció de carbó. Entre el 1960 i el 2000 la seva superfície va disminuir un 16%.

## Referències

* ↑ (anglès) Nathalie Seddon, Stuart Butchart, Joe Tobias, James W. Yount, Julien Rémi Ramanampamonjy, Hiarinirina Randrianizahana: Conservation issues and priorities in the Mikea Forest of south-west Madagascar (9 octubre 2008)
# Boophis doulioti

Boophis doulioti és una espècie de granota de la família dels mantèl·lids endèmica de Madagascar.

## Referències

* Fordham et al (2006). Boophis doulioti. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Bonner Springs

Bonner Springs és una població dels Estats Units a l'estat de Kansas. Segons el cens del 2000 tenia 6.768 habitants.

## Demografia

Segons el cens del 2000, Bonner Springs tenia 6.768 habitants, 2.592 habitatges, i 1.824 famílies. La densitat de població era de 165,8 habitants per km².
Dels 2.592 habitatges en un 35,8% hi vivien nens de menys de 18 anys, en un 53,5% hi vivien parelles casades, en un 12,6% dones solteres, i en un 29,6% no eren unitats familiars. En el 24,7% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,11.
Per edats la població es repartia de la següent manera: un 28,2% tenia menys de 18 anys, un 8,5% entre 18 i 24, un 29,8% entre 25 i 44, un 20,7% de 45 a 60 i un 12,8% 65 anys o més.
L'edat mediana era de 34 anys. Per cada 100 dones de 18 o més anys hi havia 87,2 homes.
La renda mediana per habitatge era de 43.234 $ i la renda mediana per família de 50.476 $. Els homes tenien una renda mediana de 36.390 $ mentre que les dones 26.957 $. La renda per capita de la població era de 19.730 $. Entorn del 6,8% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bonner Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Bonner Springs». American Fact Finder. Oficina del Cens dels Estats Units, 12-01-2010.
# Bridge Nine Records

Bridge Nine Records és un segell discogràfic de música hardcore amb seu als afores de Boston. Bridge Nine Records és propietat del seu fundador, Chris Wrenn, el qual va crear la discogràfica el 1995 i va produir la seva primera referència el 1996. Actualment l'empresa compta amb 8 empleats i 30 grups en actiu.
Agnostic Front, American Nightmare, Buried Alive, Death Before Dishonor, H$_2$O, New Found Glory, Sick of It All, Slapshot, Sick of It All, Terror, Have Heart i Verse són alguns dels grups que han publicat treballs discogràfics amb Bridge Nine Records.

## Referències

* ↑ «Interview: Bridge Nine Founder Chris Wrenn on Moving Headquarters, New Business Venture + More» (en anglès), 30-07-2021. [Consulta: 31 gener 2024].
* ↑ «Bridge Nine Records» (en castellà). [Consulta: 25 juliol 2020].
# Blok Nacionalista Cathalònia

El Blok Nacionalista Cathalònia o Bloc Nacionalista Cathalònia fou una agrupació nacionalista catalana fundada el 20 de maig de 1911 a Guantànamo (Cuba) per Joan Rigol, Albert Daroca i Emili Sugranyes, amb la mateixa orientació independentista que el Grop Nacionalista Radical. Segons els seus estatuts, l'entitat no podia ser dissolta mentre quedés a Guantánamo una dotzena de patriotes disposats a mantenir hissada la senyera estelada que hi voleiava d'ençà de la creació del grup, circumstància que provocava problemes amb la colònia espanyola i que forçaren l'alcalde i el governador a defensar-los. Edità les revistes Aubada (1915), Catalònia (1919) i Prou! (1922). Fou una de les primeres entitats que usà l'estelada com a símbol, inspirada en la bandera cubana.

## Referències

* ↑ Trill, X. F. «La construcción del catalanismo. Historia de un afán político.». Butlletí de la Societat Catalana d'Estudis Històrics, 2014, pàg. 401-406.
* ↑ «Joan Mitjans i Carbonell». Enciclopèdia.cat. [Consulta: 20 maig 2021].
* ↑ «L’independentisme a Catalunya entre 1868 i 1909». El Temps. [Consulta: 20 maig 2021].

## Enllaços externs

* (anglès) Referències a les organitzacions catalanes de Cuba Arxivat 2011-06-04 a Wayback Machine.
# Blom

* Per a altres significats, vegeu «Piet Blom».
Blom (en francès Blond) és un municipi francès situat al departament de l'Alta Viena i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 858 | 1038 | 884 | 727 | 681 | 677 | 712 | 724 | 737 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2001- | Jean-François Perrin | PS |

## Referències

* ↑ Toponímia occitana Arxivat 2016-04-20 a Wayback Machine. a lemosin.net.

## Vegeu també

* Monts de Blom
# Bogdanovita

La bogdanovita és un mineral de la classe dels sulfurs. Rep el seu nom del geòleg rus Aleksei Alekseevich Bogdanov (1907-1971).

## Característiques

La bogdanovita és un sulfur de fórmula química (Au,Te,Pb)₃(Cu,Fe), dimorf de l'auricuprur. Va ser aprovada per l'Associació Mineralògica Internacional l'any 1978. Cristal·litza en el sistema isomètric, formant agregats de cristalls radials d'aproximadament 1 mil·límetre. També és normal trobar-la de manera massiva. La seva duresa a l'escala de Mohs és 4,5.
Segons la classificació de Nickel-Strunz, la bogdanovita pertany a «02.BA: sulfurs metàl·lics amb proporció M:S > 1:1 (principalment 2:1) amb coure, plata i/o or», juntament amb els minerals següents: calcocita, djurleïta, geerita, roxbyita, anilita, digenita, bornita, bellidoïta, berzelianita, athabascaïta, umangita, rickardita, weissita, acantita, mckinstryita, stromeyerita, jalpaïta, selenojalpaïta, eucairita, aguilarita, naumannita, cervel·leïta, hessita, chenguodaïta, henryita, stützita, argirodita, canfieldita, putzita, fischesserita, penzhinita, petrovskaïta, petzita, uytenbogaardtita, bezsmertnovita i bilibinskita.

## Formació i jaciments

Va ser descoberta l'any 1978 al dipòsit d'or d'Aginskoe, a l'óblast de Kamtxatka (Districte Federal de l'Extrem Orient, Rússia), en una zona secundària, associada a or i bilibinskita. També se n'ha trobat al dipòsit d'or de Manka i a Dalnii Vostok, tots dos indrets al Kazakhstan, a Salmchâteau (Província de Luxemburg, Bèlgica), a Sonora (Mèxic), a Pionerskoye (Tuvà, Rússia) i a Bisbee (Arizona, Estats Units). Sol trobar-se associada a altres minerals com: or, bilibinskita, bezsmertnovita, belyakinita i a tel·lururs de ferro, coure i plom.

## Referències

* ↑ «Bogdanovite» (en anglès). Mindat. [Consulta: 10 febrer 2016].
* 1 2 «Bogdanovite» (en anglès). Handbook of Mineralogy. [Consulta: 10 febrer 2016].
# Cal Ganxo (desambiguació)

«Cal Ganxo» té aquests significats:
* Cal Ganxo, edicifi de Masroig
* Cal Ganxo (Castelldefels), masia situada al massís del Garraf
* Cal Ganxo (Valls), edifici del municipi de Valls
* Cal Ganxó, edifici del municipi de Palafrugell
# Brucepattersonius iheringi

Brucepattersonius iheringi és una espècie de mamífer rosegador de la família dels cricètids. Viu al nord-est de l'Argentina i el sud-est del Brasil. Els seus hàbitats naturals són els boscos i les zones limítrofes entre boscos i camps de conreu. Està amenaçat per la fragmentació i destrucció del seu medi.
L'espècie fou anomenada en honor del zoòleg, malacòleg i geòleg alemanobrasiler Hermann von Ihering.

## Referències

* ↑ Christoff, A.; Leite, Y.; Patterson, B. Brucepattersonius iheringi. UICN 2008. Llista Vermella d'espècies amenaçades de la UICN, edició 2008, consultada el 22 octubre 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 203. ISBN 978-0801893049.
# Bystrany

Bystrany és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1268.
# Camille Pleyel

Joseph Etienne Camille Pleyel (18 de desembre de 1788 - 4 de maig de 1855) va ser un virtuós pianista francès i propietari de la fàbrica de pianos Pleyel.
Era el fill menor d'Ignace Joseph Pleyel, i va estudiar amb Jan Dussek. Es va convertir en soci del seu pare el 1815 i després propietari de la firma a la mort del pare. La Maison Pleyel va acollir els talents més grans de l'època i fou innovadora en la millora dels seus instruments. Va proporcionar els pianos a Frédéric Chopin; un d'ells va sr el que es va enviar a Mallorca el 1838 i que actualment encara es pot veure en la cel·la 4 de la Cartoixa de Valldemossa. Va construir una moderna sala de concerts, la Salle Pleyel, en la que Chopin oferí el primer i el darrer dels seus concerts a París. Aquesta sala també va acollir altres grans intèrprets al llarg de la seva història.
Els Nocturns op. 9 (1833) de Chopin estan dedicats a "Madame Camille Pleyel", de nom de naixement Marie-Félicité-Denise, que era una notable pianista que havia estudiat amb Friedrich Kalkbrenner. Camille i Marie es van separar després de quatre anys de matrimoni a causa de les seves "múltiples infidelitats", i, el 1848, ella es va convertir en professora de piano al conservatori de Brussel·les.

## Referències

* ↑ «Pleyel piano manufacturer information. Besbrode Pianos Leeds UK». Besbrodepianos.co.uk. [Consulta: 17 gener 2013].
* 1 2 Franz Liszt and Agnes Street-Klindworth: A Correspondence, 1854-1886
# Fompedraza

Fompedraza és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 155 | 145 | 143 | 143 |
# Evadne (filla d'Ifis)

Evadne (en grec antic Εὐάδνη, Euadne), segons la mitologia grega, fou filla d'Ifis, rei d'Argos.
Es casà amb Capaneu i fou mare d'Estènel.
El seu marit va morir a la guerra dels set Cabdills contra Tebes, i ella se suïcidà llançant-se a la seva pira.

## Referències

* ↑ Èsquil, a l'obra els set contra Tebes descriu els fets
* ↑ Parramon i Blasco, Jordi. Diccionari de la mitologia grega i romana. Barcelona: edicions 62, 1997, p. 90. ISBN 8429741461.
# Font del Sant Crist i de Santa Maria

La Font del Sant Crist i de Santa Maria és una obra de la Pobla de Claramunt (Anoia) inclosa a l'Inventari del Patrimoni Arquitectònic de Catalunya.

## Referències

* ↑ «Font del Sant Crist i de Santa Maria». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Font del Safareig

La Font del Safareig es troba al Parc de la Serralada Litoral, la qual és així anomenada perquè la seua aigua és recollida en una pica rectangular amb forma de safareig.

## Descripció

Raja poc normalment, però a la pica no hi manca mai aigua. Uns troncs inclinats introduïts dins de l'aigua permeten als petits animalons baixar-hi a beure.

## Accés

És ubicada a Alella: situats al trencall cap a la Font dels Eucaliptus, pugem 140 metres fins a arribar a un revolt a la dreta. Allà surt un senderó a l'esquerra que en pocs metres ens deixa a la font. Coordenades: x=439228 y=4595464 z=320.

## Referències

* ↑ Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 124.

## Enllaços externs

* Serralada Litoral - Les Fonts d'Alella (català)
* Les fonts d'Alella. Els torrents del Fonoll i del Sarau (català)
* Wikiloc (català)
# Flexió (desambiguació)

«Flexió» té aquests significats:
* Lingüística:
** Flexió, procediment morfològic d'algunes llengües per formar noves paraules a partir d'un lexema al qual s'afegeixen morfemes flexius.
* Anatomia:
** Flexió (anatomia), moviment pel qual els ossos o altres parts del cos s'aproximen entre si
* Física:
** Flexió (mecànica)
# Fonts d'energia no renovables

L'energia no renovable o energia exhaurible és aquella energia que prové d'una font que es pot esgotar, atès que es troba a la naturalesa en una quantitat limitada. Aquestes quantitats limitades fan que una vegada consumides s'hauran acabat, ja que la seva generació no és immediata sinó que requereix processos de milions d'anys. Fa referència a l'escala de vida humana, ja que processos com l'acumulació de carboni han tardat fins a cinc-cents milions d'anys. Es basa en general en el consum de combustibles, motiu pel qual de vegades s'esmenta com a combustibles exhauribles, energia a partir de combustible fòssil, combustibles fòssils o fins i tot senzillament combustibles.
Les fonts d'energia exhauribles convencionals són el carbó, el petroli i el gas natural (també anomenats combustibles fòssils) i les de reaccions químiques entre determinats materials (bateria). Les fonts exhauribles no convencionals són les provinents dels agrocombustibles, o combustibles conreats, i els combustibles nuclears.
Un tipus d'energia geotèrmica particular, la que aprofita les aigües calentes, també seria no renovable en determinades localitzacions, tot i que en general la geotèrmica, que s'aprofita de la diferència de temperatura a la superfície de la Terra i a una certa produnditat, és renovable.
# Francmaçoneria regular

Es denomina Francmaçoneria Regular, a la que està reconeguda a nivell nacional, internacional i mundial amb la regularitat maçònica que només confereixen els Grans Orients. Es diu que un maçó és regular, quan és membre actiu i treballa en una lògia regular.
Una lògia regular, és aquella que compleix amb totes les constitucions i reglaments interns i externs, i està degudament instal·lada i autoritzada legalment amb una Carta patent atorgada per una Potència Maçònica regular, normalment la Gran Lògia Unida d'Anglaterra.
La "regularitat maçònica" s'entén, generalment, com:
a) L'obligatorietat de la creença en Déu o un Ésser Suprem.
b) L'obligatorietat de la creença de la immortalitat de l'ànima.
c) L'exclusió de dones.
Les lògies en les quals no és obligatori creure en Déu nostre senyor, ni en la immortalitat de l'ànima, i que admeten a dones com a membres, s'anomenen lògies "irregulars". Tanmateix, les lògies "irregulars" s'anomenen a si mateixes "lògies lliberals" o "no dogmàtiques".

## Referències

* ↑ Alain Bernheim. Régularité Maçonnique. 112 pp. Paris: Éditions Télétes. 2014. ISBN 978-2-906031-97-5
* ↑ COLLINS & ROBERT, French Dictionary, 2004, p. 1953
* ↑ Arthur Heiron, The Craft in the 18th Century, Ars Quatuor Coronatorum, vol 37, 1924, p66
* ↑ Pietre-Stones Lodges of Instruction, Yasha Beresiner, retrieved 31 May 2013
* ↑ «Basic Principles for Grand Lodge Recognition, UGLE». Arxivat de l'original el 2017-01-29. [Consulta: 31 març 2017].

## Bibliografia

* GLE. LA MASONERÍA ABRE SUS PUERTAS. Editorial ATANOR EDICIONES, 2012. ISBN 978-84-939-6175-6
* Esteban Cortijo (Coordinador). Masoneria y Extremadura. Edita Ateneo de Cáceres y Caja de Ahorros de Extremadura], 2008. ISBN 978-84-691-4233-2
# Frederik Backaert

Frederik Backaert (Gant, 13 de març de 1990) és un ciclista belga, professional des del 2014. Actualment corre a l'equip Wanty-Groupe Gobert.

## Palmarès

* 2012
** Vencedor d'una etapa a la Volta a la Província de Lieja
* 2013
** 1r als Tres dies de Cherbourg i vencedor d'una etapa
** Vencedor de 2 etapes a la Volta a la Província de Lieja
* 2016
** Vencedor d'una etapa a la Volta a Àustria

### Resultats al Tour de França

* 2017. 132è de la classificació general
* 2019. 120è de la classificació general

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Exènet

Exènet (en grec antic: Ἐξαίνετος, llatí: Exaenetus) fou un esportista grec nascut a Acragant que va guanyar diverses victòries a les carreres a peu a Olímpia el 416 aC i 412 aC (olimpíades 91 i 92). Al retorn d'Olímpia, fou rebut a la seva ciutat com un heroi i escortat per 300 carros amb dos cavalls cadascun (Diodor de Sicília. Bibliotheca historica, 13.34, 82-Z1; Claudi Elià. Varia historia, 2.8.).

## Referències

* Ancient olympic champions, stadium (anglès)
* Greek Sport and Social Status per Mark Golden. University of Texas Press, 2009. ISBN 0292778953 ISBN 9780292778955 (anglès)
# Flushing

* Per a altres significats, vegeu «Flushing (Ohio)».
Flushing és un barri del borough o districte de Queens, a Nova York. Es tracta d'una àrea residencial i comercial en plena expansió, amb comunitats xineses, taiwaneses i coreanes molt desenvolupades. Amb una població asiàtica equivalent al 55% de la població total, Flushing és el barri novaiorquès en què la comunitat asiàtica està més ben representada, per davant fins i tot de Chinatown. Hi resideixen també hispans, afroamericans i descendents d'europeus des dels orígens del barri. Està comunicat mitjançant la línia 7 del metro de Nova York, coneguda com la Flushing Line.
El parc de Flushing Meadows, situat al cor del barri, és el segon més gran de Nova York. Allà s'aixeca Unisphere, gegantina representació de la Terra en acer, bastida en ocasió de la Fira Mundial de Nova York de 1964-1965. A més a més, Flushing acull cada any el quart torneig del Grand Slam de tennis, l'Open dels Estats Units, en el cèlebre USTA National Tennis Center de Flushing Meadows (nom amb què és conegut el torneig). L'equip de beisbol dels New York Mets, per la seva banda, juga al Citi Field, prop del parc.
Al cementiri de Flushing hi són enterrades diverses personalitats, sobretot músics de jazz com ara Louis Armstrong o Dizzy Gillespie.

## Història

Flushing fou fundat com a poble el 1644 per colons neerlandesos, sens dubte originaris de la ciutat de Vlissingen, als Països Baixos, que en anglès es transcriu Flushing.

## Fills il·lustres

* Lawrence Gilman, compositor i crític musical

## Referències

* ↑ «Flushing, New York», article de la LoveToKnow Classic Encyclopedia, que posa a l'abast l'edició de 1911 de l'Encyclopædia Britannica. (anglès)
* ↑ «Flushing, Holland», article de la LoveToKnow Classic Encyclopedia, que posa a l'abast l'edició de 1911 de l'Encyclopædia Britannica. (anglès)
Viccionari
# Gúndorovski

Gúndorovski (en rus: Гундоровский) és un poble (un khútor) de l'óblast de Rostov, a Rússia, segons el cens del 2010 tenia 565 habitants, és la seu administrativa del districte homònim.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-09-24.
# Jon Hess

Jon Hess (Nova York, 1956) és un director de cinema i productor estatunidenc.

## Filmografia
### Director

* 1988: The Lawless Land
* 1988: Watchers
* 1991: Alligator II: The Mutation
* 1991: Not of This World - telefilm
* 1993: Força excessiva (Excessive Force)
* 1997: Infidelity/Hard Fall
* 1998: Mart (Mars)
* 1998: Legion - telefilm
* 1999: Crash and Byrnes - telefilm

### Productor

* 1997: Infidelity/Hard Fall
* 1998: American History X
* 2004: The Path to Adventure - telefilm

## Referències

* ↑ «Jon Hess». mubi.com. [Consulta: 4 març 2024].